CELEX: 62019TA0157
Language: hr
Date: 2021-02-10 00:00:00
Title: Predmet T-157/19: Presuda Općeg suda od 10. veljače 2021. – Şanli/Vijeće („Zajednička vanjska i sigurnosna politika – Mjere ograničavanja protiv određenih osoba i subjekata s ciljem borbe protiv terorizma – Zamrzavanje financijskih sredstava – Popis osoba, skupina i subjekata na koje se primjenjuje zamrzavanje financijskih sredstava i gospodarskih izvora – Zadržavanje tužiteljeva imena na popisu – Obveza obrazlaganja”)

29.3.2021   
            
            
               HR
            
            
               Službeni list Europske unije
            
            
               C 110/27
            
         
      Presuda Općeg suda od 10. veljače 2021. – Şanli/Vijeće
      (Predmet T-157/19) (1)
      
      („Zajednička vanjska i sigurnosna politika - Mjere ograničavanja protiv određenih osoba i subjekata s ciljem borbe protiv terorizma - Zamrzavanje financijskih sredstava - Popis osoba, skupina i subjekata na koje se primjenjuje zamrzavanje financijskih sredstava i gospodarskih izvora - Zadržavanje tužiteljeva imena na popisu - Obveza obrazlaganja”)
      (2021/C 110/30)
      Jezik postupka: nizozemski
      
         Stranke
      
      
         Tužitelj: Dalokay Şanli (Rotterdam, Nizozemska) (zastupnici: D. Gürses i J. M. Langenberg, odvjetnici)
      
         Tuženik: Vijeće Europske unije (zastupnici: S. Van Overmeire i B. Driessen, agenti)
      
         Intervenijent u potporu tuženiku: Kraljevina Nizozemska (zastupnici: M. Bulterman, J. Langer i J. Hoogveld, agenti)
      
         Predmet
      
      S jedne strane, zahtjev na temelju članka 263. UFEU-a za poništenje Odluke Vijeća (ZVSP) 2019/25 od 8. siječnja 2019. o izmjeni i ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2018/1084 (SL 2019., L 6, str. 6.) i Provedbene uredbe Vijeća (EU) 2019/24 od 8. siječnja 2019. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Provedbene uredbe (EU) 2018/1071 (SL 2019., L 6, str. 2.), u dijelu u kojem se odnose na tužitelja i, s druge strane, zahtjev na temelju članka 268. UFEU-a za naknadu štete koju je tužitelj navodno pretrpio uslijed tih akata.
      
         Izreka
      
      
                  1.
               
               
                  Poništavaju se Odluka Vijeća (ZVSP) 2019/25 od 8. siječnja 2019. o izmjeni i ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2018/1084 i Provedbena uredba Vijeća (EU) 2019/24 od 8. siječnja 2019. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Provedbene uredbe (EU) 2018/1071, u dijelu u kojem se odnose na Dalokaya Şanlija.
               
            
                  2.
               
               
                  Tužba se odbija u preostalom dijelu.
               
            
                  3.
               
               
                  Vijeću Europske unije nalaže se snošenje, osim vlastitih, troškova Dalokaya Şanlija.
               
            
                  4.
               
               
                  Kraljevina Nizozemska snosit će vlastite troškove.
               
            
         (1)  SL C 172, 20. 5. 2019.